section_heading: Kritike
paragraph_text: Tijekom svog cjelokupnog prikazivanja, seriju 24 kritičari su često nazivali jednom od najboljih serija na televiziji.<ref><ref> Najviše hvaljena bila je peta sezona serije, dobivši uglavnom stopostotne pozitivne ocjene kritičara,<ref> a posljednje tri sezone također su bile više hvaljene nego kritizirane.<ref><ref><ref> Serija je jednoglasno proglašena izrazito inovativnom,<ref><ref> a časopis Time napisao je da "serija 24 uzima trend pričanja priče na način koji je započeo još 80-ih godina prošlog stoljeća sa serijama Hill Street Blues i Wiseguy, a koji je nastavljen sa serijama Zapadno krilo i Obitelj Soprano te ga odvodi na novi nivo", a jedan drugi kritičar istaknuo je da osjeća da "nikad nije postojala slična serija kao što je 24".<ref>  Sama produkcija i kvaliteta serije često su prozivane izrazito filmičnim<ref> i boljim od većine holivudske produkcije.<ref> Serija je uspoređivana sa starim kultnim filmskim serijalima, poput The Perils of Pauline.<ref> mini|250px|Glumačka ekipa serije [[2009. godine.]] Kvaliteta glumačkih performansi posebno je hvaljena od strane kritičara. Robert Bianco iz USA Today opisao je Kiefera Sutherlanda kao najnužniju kariku za seriju te da upravo on "odlično glumi".<ref> "Zapovjednička" performansa Dennisa Haysberta kao Predsjednika Davida Palmera također je hvaljena od strane kritičara, a neki su vjerovali da je upravo njegov lik pomogao kampanji Baracka Obame.<ref> David Leonhart iz New York Timesa hvalio je Gregoryja Itzina koji u seriji glumi Predsjednika Charlesa Logana, uspoređujući njegov lik s bivšim Predsjednikom SAD-a Richardom Nixonom.<ref> The New York Times okarakterizirao je Loganovu administraciju kao "projekciju naših najvećih strahova o vladi".<ref> Jednako hvaljena bila je i performansa glumice Jean Smart (glumi Loganovu suprugu Marthu) u petoj sezoni. Prva scena u kojoj vidimo njezin lik (u kojem, nezadovoljna izgledom svoje frizure, gura glavu u umivaonik pun vode) proglašena je "najupečatljivijim debijem nekog lika u povijesti serije 24".<ref>